Dźěwin (AK/SN). Brězowski jězor chcedźa na aktiwny dowolowy a swójbny jězor wuwiwać. Přez rozšěrjenje stanowanišća, přez twar sydlišća prózdninskich domow a přez natwar sawny na wodźe móže so jězor atraktiwniši a wabjacy stać. Serbska kultura a rěč měłoj při jězoru widźomnej być. To je wuslědk naprašowanja zaměroweho zwjazka Brězowski jězor. „Naprašnik zdźěłała je wuwićowa towaršnosć Delnjošleska Hornja Łužica (ENO). My smy jón wužiwali a do interneta stajili. 221 wobdźělnikow online a 45 na městnje je so z prašenjemi zaběrało“, rjekny jednaćel zaměroweho zwjazka Brězowski jězor Michael Weihrauch na zašłym posedźenju gmejnskeje rady w Dźěwinje.
szl_Latn